*Par atklāta konkursa* *“Būvniecības ieceres “Tramvaja līnijas pagarinājuma,*

*transportmijas punkta un ar tiem saistīto ēku un inženierbūvju būvniecība*

*Maskavas un Višķu ielās, Rīgā” projektēšana, autoruzraudzība un būvdarbi”*

*(ID Nr. RS/2023/34) nolikuma prasībām*

Rīgas pašvaldības sabiedrības ar ierobežotu atbildību „Rīgas satiksme” Iepirkuma komisija (turpmāk – Pasūtītājs) no iespējamā pretendenta ir saņēmusi vēstuli ar lūgumu sniegt skaidrojumu par nolikumā ietvertajām prasībām.

***1.jautājums:*** *Iepirkuma dokumentācijai pievienotajā Projektēšanas uzdevumā (p.11.1) dotas vispārīgas prasības par dispečeru punktā nepieciešamajām telpām, taču nav minēts darba vietu skaits. Lai paredzētu darbinieku skaitam atbilstošu telpu platību to nepieciešams zināt.*

*Lūdzam Pasūtītājam norādīt nepieciešamo darba vietu skaitu dispečeru punktā. Šajā apakšpunktā vēlāk minēta arī “transportlīdzekļu vadītāju telpa”. Lūdzam pasūtītāju precizēt vai tā ir daļa no kādas iepriekšminētās telpas (darba telpa, atpūtas telpa, virtuve/ēdamtelpa) vai arī papildus telpa.*

**Atbilde**: Skaidrojam, ka Pasūtītājs paredz, ka ēkā tiks nodarbināti divi darbinieki, kas telpās uzturēsies pastāvīgi, tādējādi šiem darbiniekiem paredzēts ierīkot dispečeru telpu un darba telpu ar platību attiecīgi ~15 m2 un ~7 m2. Savukārt citas telpas, kā piemēram transportlīdzekļu vadītāju telpu, izmantos lielāks skaits darbinieku, taču telpās neuzturēsies pastāvīgi vai ilgstoši. Transportlīdzekļu vadītāju telpu iespējams apvienot ar atpūtas telpu. Saskaņā ar projektēšanas uzdevuma nosacījumiem, telpu plānojums projektēšanas laikā saskaņojams ar Pasūtītāju. Kopējais ēkas apbūves laukums (neieskaitot lieveni, kāpnes, pandusu un tml.) paredzams ne mazāks par 100 m2.

***2.jautājums:*** *Vai Nolikuma punkta 14.3. “Pretendentam vai, ja pretendents ir apvienība, tad visiem apvienības dalībniekiem kopā ir jābūt tiesībām veikt darbus (saskaņā ar Būvniecības likumu) arhitekta prakses, ceļu projektēšanas, ūdensapgādes un kanalizācijas sistēmu projektēšanas, elektroietaišu (līdz 1 kV; no 1 līdz 35 kV) projektēšanas, elektronisko sakaru sistēmu un tīklu projektēšanas, sadales un lietotāju gāzes apgādes sistēmu projektēšanas sfērā (jomā), kā arī ir jābūt tiesībām veikt ēku būvdarbus, ceļu būvdarbus, ūdensapgādes un kanalizācijas sistēmu būvdarbus, elektroietaišu (līdz 1 kV; no 1 līdz 35 kV) būvdarbus, elektronisko sakaru sistēmu un tīklu būvdarbus, sadales un lietotāju gāzes apgādes sistēmu būvdarbus. Ja pretendents ir apvienība, tad katram apvienības dalībniekam, ir jābūt tiesībām veikt darbus tajās jomās (sfērās), kurās, saskaņā ar noslēgto vienošanos starp apvienības dalībniekiem, apvienības dalībnieks ir apņēmies veikt. Tiesības* *veikt darbus attiecīgajās jomās (sfērās) apliecina reģistrācija Latvijas Republikas Būvkomersantu reģistrā saskaņā ar Būvniecības likuma 22.panta pirmo daļu un Ministru kabineta 2014.gada 25.februāra noteikumu Nr.116 „Būvkomersantu reģistrācijas noteikumi” prasībām. Ja pretendents (pretendenta dalībnieks) nav reģistrēts Latvijas Republikas Būvkomersantu reģistrā, bet konkursā iegūst tiesības slēgt līgumu, tad šim pretendentam (pretendenta dalībniekam, kurš veiks iepirkuma priekšmetā ietilpstošos darbus) līdz iepirkuma līguma slēgšanai jāreģistrējas Latvijas Republikas Būvkomersantu reģistrā” prasību Pretendents var izpildīt piesaistot Apakšuzņēmēju veikt darbus noteiktās jomās (sfērās) un to apliecināt atbilstoši Nolikuma punktam 17.6.*

**Atbilde:** Skaidrojam, ka Pretendents (arī apvienība), lai apliecinātu kvalifikāciju vai nolikuma prasībām atbilstoša personāla pieejamību, var balstīties uz citu personu (apakšuzņēmēju) iespējām, attiecīgi, ņemot vērā gan nolikuma 17.5.punktā, gan 17.6.punktā norādīto.

***3.jautājums****: Sakarā ar to, ka piedāvājuma sagatavošana ir ļoti apjomīga, lūdzam Pasūtītāju pagarināt piedāvājumu iesniegšanas termiņu līdz 2023.gada 14.augustam, lai Pretendentiem būtu iespēja savus piedāvājumus sagatavot augsti profesionālā līmenī, kvalitatīvi un ekonomiski pamatoti.*

**Atbilde**: Informējam, ka iepirkuma dokumentācijā tiks veikti grozījumi. Aicinām sekot līdzi informācijai [www.eis.gov.lv](http://www.eis.gov.lv).

Iepirkumu komisijas priekšsēdētāja Inta Novika

DOKUMENTS IR PARAKSTĪTS AR DROŠU ELEKTRONISKO PARAKSTU

UN SATUR LAIKA ZĪMOGU